Αρχικά, θα επιθυμούσα να επισημάνω πως το κατάλυμα βρίσκεται σε μια πολύ καλή τοποθεσία, κοντά σε μετρό και στο κέντρο της πόλης. Η θέα ήταν εκθαμβωτική!! Όσον αφορά το κατάλυμα, ήταν όμορφα διακοσμημένο, ευρύχωρο με όλο τον απαραίτητο εξοπλισμό που θα μπορούσε κάποιος να χρειαστεί! Ο οικοδεσπότης ήταν φιλικός, πρόσχαρος και μας έδωσε σαφείς οδηγίες για οτιδήποτε θα έπρεπε να γνωρίζουμε σχετικά με το κατάλυμα. Τα αρνητικά που θα ήθελα να επισημάνω είναι πως κάποια πράγματα χρειάζονταν επισκευή, όπως κάποια κεντρικά φώτα και ένα φωτιστικό στο σαλόνι που δε λειτουργούσαν, οι κουρτίνες που κάποια μέρη τους ήταν ξεκρέμαστα, καθώς και το κλιματιστικό του σαλονιού και του μεγάλου δωματίου. Τέλος, παρατήρησα πως οι τζαμαρίες δεν ήταν καλά καθαρισμένες και πως στο μπαλκόνι υπήρχε τασάκι με αποτσίγαρα... Αν εξαιρέσουμε αυτά τα αρνητικά, μπορώ να πω πως το κατάλυμα στο σύνολό του ήταν πολύ ικανοποιητικό και όμορφο!